John Collier
Džonas Koljeris (angl. John Maler Collier, 1850 m. sausio 27 d. Padingtonas, Anglija – 1934 m. kovo 11 d. Londonas) – britų tapytojas bei rašytojas. Vienas iš įžymiausių to meto portretų tapytojų. Taip pat tapė mitologinio, istorinio pobūdžio tematika. Baigė Itono koledžą. Pradėjo studijuoti tapybą Paryžiuje padedamas Žano Polo Loreno. Nuo 1874 m. jo darbai rodyti Karališkoje akademijoje. 1875 m. pratęsė studijas Miuncheno akademijoje. Vedė Tomo Henrio Hakslio dukrą, kuriai netikėtai mirus nuo plaučių uždegimo, susituokė su jauniausia jos seserimi.